Den 20-årige sydkoreaner Chung Yoo-raa skulle have været for retten onsdag, fordi hendes varetægtsfængsling udløber, men hun har selv accepteret at forblive bag tremmer indtil hendes udleveringssag kommer for retten. Det oplyser Rigsadvokaten på twitter. De sydkoreanske myndigheder har anmodet om at få hende udleveret, og fredag besluttede Rigsadvokaten, at betingelserne for at få hende udleveret til strafforfølgelse i Sydkorea er til stede.  Den beslutning skal for retten til 19. april. Hun har siden 2. januar været varetægtsfængslet i Aalborg. Hun blev anholdt den 1. januar i Gug under stor bevågenhed fra danske såvel som sydkoreanske medier. Hun er sigtet for at være involveret i en større skandale om korruption og økonomisk kriminalitet i sit hjemland.

Opsummering:
Sydkoreanske Chung Yoo-raa afventer, at hendes udleveringssag kommer for retten, og indtil da har hun indvilget i fortsat at forblive fængslet.